**1ο Γυμνάσιο Κορωπίου Σχ. Έτος 2023-2024**

Αγαπητοί γονείς/κηδεμόνες,

Ο προγραμματισμός για το επόμενο διάστημα και ως το τέλος Ιουνίου έχει ως εξής:

Tην **Τρίτη 28/5** θα πραγματοποιηθούν μαθήματα το πρώτο 3ωρο. Στη συνέχεια οι μαθητές θα τακτοποιήσουν τις αίθουσες ώστε να είναι έτοιμες για τις εξετάσεις, θα πάρουν το πρόγραμμα των εξετάσεων και θα αποχωρήσουν. Η εξεταστέα ύλη θα έχει ήδη δοθεί από τους διδάσκοντες και θα βρίσκεται αναρτημένη στην ιστοσελίδα (η ίδια ύλη ισχύει και για τις εξετάσεις των μετεξεταστέων το Σεπτέμβριο).

Αργά το μεσημέρι της **Τετάρτης 29/5** θα βγουν τα αποτελέσματα για τον χαρακτηρισμό φοίτησης: ποιοι μαθητές δεν δικαιούνται να προσέλθουν στις εξετάσεις αφού θα πρέπει να επαναλάβουν την τάξη λόγω απουσιών.

Την **Πέμπτη 30/5** θα σας σταλεί η βαθμολογία του β΄τετραμήνου

Οι **προαγωγικές και απολυτήριες εξετάσεις** θα διεξαχθούν τη **Δευτέρα 3/6 ,** **την Τετάρτη 5/6, την Τρίτη 11/6, την Παρασκευή 14/6 και τη Δευτέρα 17/6,** σύμφωνα με το πρόγραμμα που θα δοθεί στους μαθητές την Τρίτη 28/5. Τόσο το πρόγραμμα όσο και η ύλη όλων των μαθημάτων θα βρίσκονται αναρτημένα στην ιστοσελίδα του σχολείου.

Επισημάνσεις:

Όλες οι βάρδιες αρχίζουν στην ώρα ακριβώς (8.00, 10.00, 11.00, 12.00). Μαθητής που προσέρχεται μετά τη διανομή των θεμάτων μηδενίζεται.

Οι μαθητές γράφουν με μπλε ή μαύρο στυλό διαρκείας (όχι στυλό που σβήνει) και απαγορεύεται η χρήση διορθωτικού υγρού (blanco). Μολύβι μπορούν να χρησιμοποιήσουν μόνο για τα σχήματα στα μαθήματα που αυτό απαιτείται.

Απαγορεύεται να φέρουν πάνω τους κινητό τηλέφωνο ή να φορούν smartwatch. Αυτά τα αφήνουν στην είσοδο με δική τους ευθύνη.

Τα **αποτελέσματα των εξετάσεων** θα εκδοθούν αργά το μεσημέρι της **Τετάρτης 19/6.**

Στα γραπτώς εξεταζόμενα μαθήματα (Α ομάδα) ο μέσος όρος είναι:

α 4μηνο + β 4μηνο + γραπτό / 3

 Στα μαθήματα που δεν εξετάζονται γραπτά (Β και Γ ομάδα) ο μέσος όρος είναι:

α 4μηνο + β 4μηνο / 2

Ο μαθητής κρίνεται άξιος προαγωγής ή απόλυσης, i) όταν έχει σε κάθε μάθημα βαθμό ετήσιας επίδοσης τουλάχιστον δέκα (10) ή όταν έχει γενικό μέσο όρο βαθμών ετήσιας επίδοσης τουλάχιστον δεκατρία (13) (για τους μαθητές με ειδικές εκπ/κές ανάγκες είναι χαμηλότερος).

Από την **Τρίτη 25/6 έως και την Πέμπτη 27/6 και ώρες 9 -11 πμ** θα μπορείτε να παραλάβετε από το σχολείο τους τελικούς ελέγχους προόδου των μαθητών.

Το πρόγραμμα των επαναληπτικών εξετάσεων για τους μετεξεταστέους του Σεπτεμβρίου ανακοινώνεται το τελευταίο 10ήμερο του Αυγούστου.

Σημείωση: Επειδή και φέτος το σχολείο θα λειτουργήσει ως εξεταστικό κέντρο, τις ημέρες των Πανελληνίων δεν θα επιτρέπεται η πρόσβαση.

**Καλή Επιτυχία!**

 **Από τη Διεύθυνση**